लाश खुर्द-बुर्द करने के लिए प्लाट में ले जाकर लगाई आग
थानाकंबो में पड़ते नौशहरा खुर्द इलाके में कुछ लोगों ने एक व्यक्ति का तेजधार हथियारों के साथ कत्ल कर लाश एक खाली प्लाट में फेंक दी और उसे आग लगा दी। आग लगने से लाश बुरी तरह से जल गई। सूचना मिलने पर तुरंत पुलिस मौके पर पहुंची और अज्ञात लोगों के खिलाफ हत्या का केस दर्ज कर कार्रवाई शुरु कर दी है। फिलहाल मृतक व्यक्ति की भी कोई पहचान नहीं हो पाई है। स्थानीय निवासी हरी देव शर्मा ने कहा कि उनकी दुकान के बिल्कुल साथ ही एक खाली प्लाट है। आज सुबह जब वह दुकान पर आए प्लाट से जलने की बदबू रही थी। वह खाली प्लाट में गए तो देखा कि लाश जली पड़ी थी। इस पर तुरंत पुलिस को सूचना दी। मामले की जांच कर रहे सब-इंस्पेक्टर मोहित कुमार ने कहा कि लाश की हालत से लगता है कि कत्ल करने के बाद खुर्द-बुर्द करने के लिए किसी ने यहां लाकर आग लगा दी है। फिलहाल लाश को पहचान करवाने और कातिलों को पकडऩे के लिए कार्रवाई की जा रही है। जल्द ही कातिलों को गिरफ्तार कर लिया जाएगा।
hin_Deva hin_Deva